રોબોટિક એન્જિનિયરિંગમાં એક્સપર્ટ એવો શેખર રેવા માટે બેબીના રૂપમાં એક રોબો બનાવે છે અને તે રોબો રેવાને આપીને નીકળી જાય છે. ઘરમાં હવે બેબો એટલે કે રોબો અને રેવાએ સાથે રહેવાનું છે. અહીંથી જ મૂંઝવણની સાચી શરૂઆત થાય છે. બેબો નામના રોબોના મનમાં એ સવાલ છે કે એક સ્ત્રી કેવી રીતે તેને માતૃત્વ આપશે અને રેવાના મનમાં એ પ્રશ્ન છે કે એક રોબો કેવી રીતે તેને સંતાનસુખ આપી શકશે. બન્ને એકબીજા માટે ભરપૂર શંકાઓ સાથે જીવવાનું આરંભે છે અને આ શંકાઓ પ્રત્યે કોઈ શક પણ થઈ શકે એમ નથી. કેવી રીતે એક સ્ત્રી રોબોને પોતાનું બાળક માની શકે?